Υλικό Φυσικής-Χημείας
Δυναμική

	Όταν  το σώμα επιστρέφει…

Σε λείο οριζόντιο επίπεδο κινείται ένα σώμα, μάζας m=4kg, σε ευθεία τροχιά, η οποία ταυτίζεται με έναν προσανατολισμένο άξονα x΄x, με την επίδραση δύο οριζόντιων δυνάμεων [image: image2.png]


 και [image: image4.png]


 όπως στο σχήμα,  με μέτρα 4Ν και 6Ν αντίστοιχα.
i)  Να υπολογιστεί η επιτάχυνση του σώματος.

ii) Αν κάποια στιγμή που θεωρούμε ως αρχή μέτρησης των χρόνων (t0=0), το σώμα περνάει από ένα σημείο Α, στη θέση x0=50m, να βρεθεί η θέση και η ταχύτητα του σώματος την χρονική στιγμή t1=16s, όταν:
α) Τη στιγμή t0=0 έχει ταχύτητα μέτρου 4m/s, με φορά προς τα δεξιά.

β) Τη στιγμή t0=0 έχει ταχύτητα μέτρου 4m/s, με φορά προς τα αριστερά.

iii) Να βρεθεί η μέγιστη απόσταση από το Α που θα βρεθεί το σώμα, στο χρονικό διάστημα 0-t1, στις δύο παραπάνω περιπτώσεις.
Απάντηση:

i) Εφαρμόζουμε το 2ο νόμο του Νεύτωνα, δουλεύοντας με αλγεβρικές τιμές των μεγεθών (η προς τα δεξιά κατεύθυνση ορίστηκε ως θετική στο σχήμα):

Το πρόσημο (-) της επιτάχυνσης μας δίνει την κατεύθυνσή της, λέγοντάς μας ότι το διάνυσμά της κατευθύνεται προς την αρνητική κατεύθυνση (προς τα αριστερά).
ii) Αφού το σώμα κινείται ευθύγραμμα με σταθερή επιτάχυνση, η κίνησή του είναι ευθύγραμμη ομαλά μεταβαλλόμενη για την οποία ισχύουν οι εξισώσεις:

υ= υ0 + α∙t   (1)   και  Δx = υ0∙t + ½ α∙t2    (2)

α)  Στην περίπτωση που το σώμα κινείται προς τα δεξιά έχοντας αρχική ταχύτητα υ0=+4m/s, τότε με αντικατάσταση στις παραπάνω εξισώσεις (1) και (2) t=t1=16s, βρίσκουμε: 
υα=υ0+α∙t1=4m/s+(-0,5)∙16m/s = - 4m/s
Δx= υ0∙t1 + ½ α∙t12 =(4∙16+ ½ (-0,5)∙162)m=0

Αλλά μηδενική μετατόπιση σημαίνει ότι το σώμα βρίσκεται ξανά στη θέση Α, κινούμενο προς τα αριστερά (υ=-4m/s), με ταχύτητα ίσου μέτρου με την αρχική, αλλά με αντίθετη φορά.    

 β) Στην περίπτωση που το σώμα κινείται προς τα αριστερά έχοντας αρχική ταχύτητα υ0=- 4m/s, τότε με αντικατάσταση στις παραπάνω εξισώσεις (1) και (2) t=t1=16s, βρίσκουμε: 
υβ=υ0+α∙t1=-4m/s+(-0,5)∙16m/s = - 12 m/s

Δxβ = υ0∙t1 + ½ α∙t12 =(-4∙16+ ½ (-0,5)∙162)m=-128m

Όμως Δxβ= xτ- x0 → xτ=x0+Δxβ= +50m + (-128m) = -78m.
Στο παρακάτω σχήμα βλέπετε σχηματικά την κατάσταση που έχουμε..

iii) Στην δεύτερη περίπτωση που το σώμα κινήθηκε προς τα αριστερά, προφανώς συνεχώς απομακρύνεται από την αρχική του θέση Α, συνεπώς η μέγιστη απόσταση είναι η τελική απόστασή του (ΑΒ)=128m.

Στην πρώτη περίπτωση το σώμα αρχικά κινείται προς τα δεξιά, με ταχύτητα το μέτρο της οποίας μειώνεται (επιβραδυνόμενη κίνηση), μέχρι να μηδενιστεί η ταχύτητά του, σε κάποια θέση Γ. Στη συνέχεια θα επιταχυνθεί προς τα αριστερά και θα επιστρέψει στη θέση Α. Αλλά τότε η απόσταση θα γίνει μέγιστη την στιγμή μηδενισμού της ταχύτητας, στο σημείο Γ. Αλλά τότε θέτοντας υ=0 στην (1) βρίσκουμε:
υ= υ0 + α∙t   → 0 = 4+(-0,5)∙t2→  t2= 8s

οπότε με αντικατάσταση ξανά στην (2) παίρνουμε:

Δx = υ0∙t + ½ α∙t2  = 4∙8m + ½ (-0,5)∙82m=+16m

Συνεπώς η μέγιστη απόσταση είναι ίση:

Dmαx=(ΑΓ) = 16m

dmargaris@gmail.com

